Figyelem: A cikkben közölt szerviztippek a saját - több évtizedes - tapasztalatinkból 
származnak. Ha te úgy érzed, hogy neked ez nem menne, félsz tőle, hogy elrontod, nincs 
elég rutinod - és ami a legfontosabb - nincs olyan szintű műszaki affinitásod a 
szereléshez, hogy belevágj, akkor inkább bízd egy profi szakszervizre a beállítást, 
javítást, vagy a cserét. Mi így csináljuk, ahogy e cikkben leírtuk, nekünk ez működik. Ha 
neked más lesz a végeredmény, akkor vállald a tetteidért a felelősséget, mivel te cseszted 
el... 


Kedves ! 
Ha még itt vagy, akkor gratulálunk. Üdvözlünk a csináld magad mániások táborában. 


A cikk sorozatból megtudhatod, hogy egy adott szerelési műveletnek mi a legegyszerűbb, leggyorsabb, vagy 
leginkább hatékony megoldási módja. Ha lépésről-lépésre követed az utasításokat, akkor kicsi rá az esély, hogy 
hibázz. Tehát fontos a képek sorrendje, egyről a kettőre haladj. Mindig használj jó minőségű szerszámot és 
minőségi kenőanyagot, hogy ne árts az alkatrésznek és maximalizáld az élettartamát. Azoknál a műveleteknél, 
melyek sok vagy drága speciális célszerszámot igényelnek, többnyire ajánlunk valami sufnituning megoldást, 
mellyel kicsivel nagyobb odafigyeléssel, megspórolhatod egy drága célszerszám árát, de ezeket tényleg csak 
saját felelősségre vállad be. Sok rizsa és körítés nem lesz, csak tömören a lényeg, de annak minden szava és 
képe fontos! Az adott képhez tartozó szöveget mindig a kép FÖLÖTT találod! Csapjunk is a lecsóba... 


Külső és belső gumi cseréje 
A külső- és belsőcsere szintén egy alapművelet. Ha rendszeresen kerékpározol, ennek ismerete elengedhetetlen. 


El fog jönni az a pillanat, amikor olyan helyzetbe kerülsz, hogy nem fogja helyetted megcsinálni senki, így 
neked kell megoldani. Szerencsére nem egy ördöngősség. 

Az első feladat, hogy engedd le a belsőből a levegőt. Mivel a belsők gyakran feltapadnak a külső gumi belső 
falára, ezért nem elég ha benyomod a szeleptűt, nyomd össze a gumit is, hogy a lehető legtöbb levegő kijöjjön 
belőle. 


A külső levételéhez használj gumileszedő szerszámot. Minimum kettőt, de szoros külsők esetén indokolt lehet a 
3 is. Sokat segít az, ha előzetesen az egész külső gumi drótperemét oldalról belenyomod a felni mélyebb 
közepébe. Így sokkal könnyebben le fog jönni a gumi, mintha a felni szélső, magasabb pereméről próbálkoznál 
leemelni. Fontos, hogy amikor a leszedőt beakasztod a külső gumi peremc alá, akkor ügyelj rá, hogy a belsőt ne 
csípje oda. A másik fontos momentum, hogy megkönnyítheted a szerelést, ha egyszerre több gumileszedőt raksz 
be a perem alá, MIELŐTT az első gumileszedőt kifordítva leemelnéd a felniről a gumi peremét. 


Fordítsd le a gumileszedőket. Fontos a gumileszedők egymástól való távolsága is. Ha túl közel vannak 
egymáshoz, az majdnem olyan, mintha egyet használnál, ha túl távol, akkor meg nem fogod tudni átemelni a 
külső peremét a felni peremén. 


Ha a külső pereme átjött felni peremén, akkor az egyik leszedőt oldalra húzva le tudod fejteni a gumiperemet a 
felniről. 


"Vannak olyan felni-külső párosítások, melyen extra szorosan fekszik fel a gumi pereme, ilyenkor elkél a 3 
gumileszedő is. Viszont mivel ennyi kezed nincsen, ezért ilyenkor már olyan gumileszedőt kell használni, 
aminek van egy kampó a végén, amit beleakaszthatsz a küllőbe. 


Ha az egyik oldalról lefejtetted a külső oldalfalát, akkor húzd ki a szelepet a felniből - menetes szárú 
szelepeknél előbb tekerd le a kontraanyát - majd ha a szelep kint van, kezdd el kihúzni a belsőt. 

Ha az egész belső kint van, akkor nekiállhatsz a másik oldali gumiperem benyomásának a felni középső, 
mélyebb vályatába. Ez utóbbi nagyon fontos, szerelést könnyítő lépés, ne feledkezz meg róla. 


A második, külső peremet is arra az oldalra szedd le, mint ahogy az elsőt tetted. 


Ha levetted a gumit, az új visszarakása előtt feltétlenül ellenőrizd a felniszalag épségét, nincs-e félrecsúszva, 
stb. 


Az új külső és belső visszarakásánál két dologra figyelj. Ugyanazt a a lépéseket kell megtenned, mint a 
leszedésnél, csak visszafelé. A visszarakás 9696-a kézzel elvégezhető, a gumileszedőre csak az utolsó fázisnál 
lesz szükség, amikor átbillented a külső peremét a felni peremén. Az egyik fontos, hogy előtte nyomkodd be a 
külső peremét a felni belső része felé, hogy könnyebb legyen a végén az átbillentés. A másik fontos dolog, hogy 
ügyelj rá, hogy a belső gumi nehogy beszoruljon a gumileszedő és a felni közé, mert különben kicsípheti a 
belsődet és akkor kezdhetsz neki újra az egésznek. Ügyelj a gumileszedő helyzetére is, levételhez a képen a bal 
oldali helyzetben kell állnia, visszarakásnál viszont fordítsd meg, mint a jobb oldalit. 


Nagyobb ballonos monti külsőkben sok levegő van. Ha a gumileszedővel benyomod a szelepet, akkor leereszt, 
de ez nem túl gyors módszer. 


Inkább használj olyan szelepsapkát, amivel ki tudod tekerni a szeleptűt, ez nagyságrendekkel gyorsabb módja a 
leeresztésnek. 


Szoros, vagy vastagfalú, drótperemes külsőknél mindenképpen hosszú karos, vastagabb gumileszedőt használj. 
Mi ezt a Lezine-t imádjuk. 

Vannak annyira durván szoros felni-tkülső párosítások, ahol nem segít más, csak egy igazán komoly, acél karos, 
extra hosszú gumileszedő. Ezekkel viszont óvatosan kell bánni. Különösen figyelni kell, hogy ne csípje vele ki 
a belsőt az ember, valamint arra is, hogy a felni oldalfalát se sértsük meg, mert akár a felni oldalfalának 
elhajlítására is alkalmasak... 


Ha visszaraktad az új külsőt, tekerd vissza a szeleptűt is. E nélkül pumpálhatsz másnap reggelig... 


Mindig használj szelepsapkát, főleg ha autószelepes a belsőd. Szar ügy a szelepbe belefröccsent, majd 
beleszáradt sár... Elég sokat kell vele szarakodni mire kiműti onnan az ember. Ráadásul már lehet kapni 
mindenféle, dizájnos szelepsapka verziót, ha te snassznak tartanád a hagyományost. 


A gumileszedés szerszámigénye visszafogott. Csak gumileszedő kell hozzá. Ebből viszont gyártanak jó sok 
félét, melynek jó része hulladék. Most azokat mutatjuk, melyek a mi személyes kedvenceink. A 3 részes piros 
Marikoo nagyon praktikus, hogy egymásba pattintható. Van rajta küllőakasztó is, ráadásul brutál szálerősített 
műanyagból van. Nagyságrendekkel erősebb és merevebb, mint a fekete verziója. Általános használatra ideális. 
A sárga hosszú Lezine-t imádjuk. Ez is jó hosszú, kényelmes a fogása, van küllőakasztója és egymásba is lehet 
pattintani. Montikhoz a legjobb választás. A kis rövid fekete egy ultra könnyű, műanyag Lezine, főleg kevlár 
peremecs, országúti külsőkhöz jó, egy ultrakönnyű szerelő csomag részeként. Van ugyanez a méret alu verzióban 
is, ha valaki a műanyagot gyengének találná. Nekünk még nem volt vele gondunk. Végül az ipari nagyágyú... 
26 centis erőkar, ezzel kis túlzással egy traktor külsőt is leszedhetsz... A súlya miatt otthoni használatra 
javasoljuk. Örök darab, nem lehet benne kárt tenni. 

e szztttt E eggyet 


Ide kattintva tudsz szerszámot beszerezni a külső gumik leszedéshez! 


Ide kattintva bármikor elolvashatod e cikket a weboldalunkon, még ennél is jobb minőségben. 


Örülünk ha segíthettünk! 
Körhátszelet! 


Ardó Tamás 
BikePro WebShop 


Ha mégsem szeretnél ilyen cikkeket olvasni, akkor itt tudsz leiratkozni. 


